《送唐御史》
宋代·仲讷

力犯雷霆众共危，远投魑魅独为宜。
忠州学业真无负，高庙神灵固有知。
自倚圣明容直道，未甘憔悴死荒陲。
满朝卿相多公议，莫把文章作楚辞。

作者简介：仲讷（九九九～一○五四），字朴翁，广济军定陶（今山东定陶西北）人。仁宗景祐元年（一○三四）进士，授莫州防禦推官，改知大名府清平、邛州临溪县，通判解州。三迁为尚书屯田员外郎。皇祐五年（一○五三）十二月卒，年五十五。有《仲讷文集》二十卷（《秘书省续编到四库阙书目》卷一），已佚。事见《临川集》卷九四《尚书屯田员外郎仲君墓志铭》。今录诗二首。